C 349/138
SL
Uradni list Evropske unije
29.9.2023
3.7 Na podlagi področja uporabe svežnja „Pripravljeni na 55“, ki zajema emisije iz vseh sektorjev, so v predlogu Komisije za težka vozila cilji zmanjšanja emisij toplogrednih plinov določeni z metodologijo „od rezervoarja do koles“, ki se uporablja tudi v uredbi o lahkih vozilih (15).
Taka metodologija temelji na emisijah v izpuhu in upošteva samo emisije CO2 iz vozila med uporabo, medtem ko emisije toplogrednih plinov, ki nastanejo med proizvodnjo vozila ali proizvodnjo goriv ali energije, urejajo drugi predpisi, kot je sistem EU za trgovanje z emisijami.
V to konkretno zakonodajo ni vključen prispevek goriv iz obnovljivih virov in nizkoogljičnih goriv k zagotavljanju skladnosti s cilji, saj to po mnenju Komisije ni niti stroškovno učinkovito niti učinkovito na splošno.
4.
Splošne ugotovitve 4.1 EESO pozdravlja cilj te uredbe, da se pospeši razogljičenje v sektorju in spodbudi njegovo strukturno preoblikovanje.
Evropska prometna industrija mora obnoviti svoj cestni vozni park, in sicer s postopno uvedbo novih tehnologij pogonskih sistemov (električnih/na vodikove gorivne celice in motor z notranjim izgorevanjem na vodik).
EU bi morala izkoristiti priložnost, da postane vodilna v industriji čistega prometa.
Razvoj kaže, da navedene tehnologije zastavljajo izvedljivo in stroškovno učinkovito pot za standardno uporabo pri prevozu s tovornjaki na kratke, srednje in (postopoma) dolge razdalje.
4.2 EESO ugotavlja, da predlog presega trenutno predlagane cilje na Kitajskem, vendar ne dosega ambicij nedavno sprejete zakonodaje v Kaliforniji.
Kitajska je v juniju 2022 napovedala predlog („faza 4“), po katerem naj bi standarde glede porabe goriva v sektorju težkih vozil do leta 2026 zaostrila za 15 %, kar je splošni cilj v vseh segmentih vozil, s čimer bo nadomestila svojo prejšnjo „fazo 3“, izvedeno leta 2019.
Z ameriškimi standardi v okviru „faze 2“, sprejetimi leta 2016 in veljavnimi za obdobje 2018–2027, naj bi se emisije CO2 in poraba goriva, ki so glede na tip vozila različne, po ocenah zmanjšale za 16 % do 30 % v primerjavi z izhodiščnim letom 2010.
Kalifornija, katere emisijskim standardom običajno sledijo tudi druge ameriške zvezne države, je pred kratkim sprejela zakonodajo, ki določa cilj, po katerem naj bi bili od leta 2036 vsi prodani tovornjaki in avtobusi brezemisijski, saj bo po tem letu dovoljena le prodaja električnih vozil z akumulatorjem in vodikovimi gorivnimi celicami.
V ameriškem nacionalnem načrtu za razogljičenje prometa (U. S. National Blueprint for Transportation Decarbonization) (16) je poleg tega pri prometu na splošno in konkretno pri cestnem prometu težkih vozil čisti električni energiji, trajnostnim biogorivom/e-gorivom in čistemu vodiku dodeljena dopolnjevalna vloga.
4.3 EESO ugotavlja, da predlagana uredba ne bo edini regulativni okvir, namenjen sektorju težkih vozil.
Več držav članic, poleg drugih držav (vključno z Združenimi državami Amerike), se je že zavezalo, da bodo do leta 2040 dosegle 100-odstotni delež prodanih brezemisijskih težkih vozil (17), pričakovati pa je mogoče tudi različne predpise na lokalni in regionalni ravni (npr. prepoved vstopa).
Čeprav ti večinoma ne bodo namenjeni uresničevanju podnebnih ukrepov, bodo vplivali na obratovanje in donosnost vozil, ki niso brezemisijska, in na delovanje enotnega trga.
4.4 EESO priznava pomen regulativnih spodbud kot ukrepa politike na strani ponudbe za spodbujanje naložb v tehnologije brezemisijskih vozil in uporabe brezemisijskih vozil, kar bi skupaj z ogljično nevtralnimi gorivi nazadnje prispevalo k popolnemu razogljičenju voznega parka težkih vozil.
Meni pa, da je treba pozornost nameniti tudi strani povpraševanja in ključnim omogočitvenim pogojem, zaradi katerih je uporaba brezemisijskih vozil za izvajalce logističnih storitev izvedljiva možnost.
4.4.1 Za uresničevanje predloga bi moralo biti po mnenju Evropskega združenja proizvajalcev avtomobilov (ACEA) število brezemisijskih vozil v cestnem prometu precej večje vsaj dve leti prej, kot je trenutno predvideno.
Natančneje, za izpolnitev novega predlaganega cilja bi moralo v manj kot sedmih letih začeti obratovati več kot 400 000 brezemisijskih vozil, od leta 2030 pa bi jih moralo biti vsako leto registriranih skoraj 100 000, torej bi morala biti od leta 2030 več kot
(15) (16) (17)
Uredba (EU) 2019/631 Evropskega parlamenta in Sveta z dne 17. aprila 2019 o določitvi standardov emisijskih vrednosti CO2 za nove osebne avtomobile in nova lahka gospodarska vozila ter razveljavitvi uredb (ES) št.
443/2009 in (EU) št.
510/2011 (UL L 111, 25.4.2019, str. 13).
DOE/EE-2675 | januar 2023.
COP27: USA, Ukraine, Ireland, Aruba, Belgium, Croatia, Curaçao, Dominican Republic, Liechtenstein, Lithuania sign Global MOU, support path to 100% new truck and bus sales by 2040 (COP27: ZDA, Ukrajina, Irska, Aruba, Belgija, Hrvaška, Curaçao, Dominikanska republika, Lihtenštajn in Litva podpisale globalni MoS in podprle pot do izključne prodaje brezemisijskih novih tovornjakov in avtobusov od leta 2040), 17. november 2022.
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27 (Ameriška ministrica za energijo na COP27 predstavila zavezo Amerike za doseganje ničelnih globalnih emisij in boj proti podnebnim spremembam).